NASTA PILDIRAAMAT
Hakkan taas joonistama ja värvima.
Kas mäletad, kuidas Jeesus surnust tõusis ja haud oli tühi?
Sõjamehedki olid hämmingus.
Seejärel läks hauda vaatama ka osa Jeesuse jüngritest.
Nad nägid, et see oli tõesti tühi.
Mõnele naisele oli Jeesus end haua juures ilmutanud.
Kõik rääkisid ja arutasid,
kas Jeesus on surnuist üles tõusnud või mitte.
Kas keegi on Jeesust näinud või ei ole Teda nähtud?
Rahvas oli suures hämmingus.
Tohutu arutelu käis selle üle, mis on ometi juhtunud.
Jeesuse sõprade hulgas oli mees nimega Kleopas.
Ta oli üks Jeesuse sõpradest, kuid mitte jünger.
Ta oli Jeesuse üks lähikondlastest.
Kleopas mõtles samuti juhtunu üle tõsiselt.
Kas keegi on tõesti näinud ülestõusnud Jeesust?
Siin näete mõtlikku Kleopast, kes peab aru selle üle, mis toimub.
Sel samal ajal olid mõned Jeesuse järgijaist ka hirmul.
Nad kartsid, et teisi Jeesusse uskujaid
hakatakse taga kiusama või hoopiski vangistama.
Need oli üsna rahutud päevad.
Jeruusalemma linna oli kokku tulnud palju rahvast.
Nad palvetasid ja mõtlesid, kuidas elu nüüd minema hakkab.
Kleopas oli seal koos teistega.
Lõpuks otsustas ta minna koju.
Ta elas Emmause linnas.
See oli Jeruusalemma lähedal, paarikümne kilomeetri kaugusel.
Kleopas asus sõbraga koduteele.
Sel ajal polnud autosid ja ronge, ega muid liiklusvahendeid.
Enamasti käidi jalgsi.
Nii tegid ka Kleopas ja ta sõber.
Kõnnitud oli juba mitmeid tunde.
Kleopas kõneles sõbraga ikka veel kõigest juhtunust.
Nad meenutasid Jeesust ning Tema õpetust ja tegusid.
Samuti seda, mida Jeesus
oli rääkinud oma surma ja ülestõusmise kohta.
"Kas Jeesus ütles ikka, et Ta surnuist üles tõuseb?"
Kas see oli tõsi, et Jeesus ilmus neile naistele seal haual?
Kleopase sõber kõndis ta kõrval ning mõtles samu mõtteid.
Neil oli tore üheskoos jagada omi mõtteid,
arutleda tuleviku üle, mis peagi hakkas muutuma.
Kas nad julgevad kõigile rääkida, et olid Jeesuse järgijad?
Kas Jeesuse räägitu oli kõik tõde?
Kas Jeesus oli tavaline inimene, kes ainult rääkis toredaid jutte?
Nad võisid isekeskis sellistel teemadel arutleda.
Kui nad seal kõndisid, liitus äkki nendega kolmas mees.
Tundus, nagu oleks mees ilmunud nende juurde eikuskilt.
Kleopas ja ta sõber mõtlesid,
et ehk oli tundmatu isik nende taga vaikselt kõndinud.
Võõras mees lähenes ja küsis, kuhu nad teel on.
Kleopas ja ta sõber kostsid, et nad lähevad Emmausse.
Tee lõpus paistiski Emmause linn.
Siis küsis mees: "Miks olete kurvad?
Kas räägite kurbadest asjadest?"
Nii nad rääkisidki kõigest, millest oli teel vesteldud.
Nad rääkisid Jeesusest ja küsisid, kas võõras on ka Temast kuulnud.
"Kõik räägivad vaid sellest, muust enam ei räägitagi."
Kuidas sina küll pole kuulnud?
Mees uuris edasi: "Ahaa. Või nii, suri ristil."
Ta oli huvitatud kõigest ja teekond möödus kiiresti.
Neil kolmel mehel oli palju, millest üksteisega rääkida.
Kleopas ja ta sõber mõtlesid,
et mees, kellega kohtusid, on erakordselt tore.
Lõpuks jõutigi Emmause linna.
Seal ongi Kleopase kodumaja, mis on tuledes.
Kui oli kodu lähedale jõutud, palus Kleopas uut sõpra:
"Kas tuleksid meile, sööme koos, puhkame sellest pikast teekonnast?"
Uus tuttav siseneski koos nendega majja.
Nad istusid laua äärde.
Kleopas palus võõrast,
kas tema võiks õnnistada ühist õhtusöömaaega.
Hetkel, mil see mees palvetas ja õnnistas toitu,
taipasid Kleopas ja ta sõber: "Jeesus, see oled ju sina!"
Nad tundsid ära Jeesuse sellest, kuidas Ta palvetas ja leiba murdis.
Nad ei aimanud tee peal käies, et rääkisid Jeesusega.
Kui nad seal laua ääres imestasid, oli samal hetkel Jeesus läinud.
Jeesus saab sel moel ilmuda neile, kellele Ta iganes tahab.
Kleopas ja ta sõber teatasid kõigile, et Jeesus on tõesti ülestõusnud.
"Me nägime Teda."
"Kõndisime koos Temaga Emmause teel."
"Sõime koos Temaga õhtust!"
See rõõmusõnum levis kogu Jeruusalemmas ja Emmauses.
Samuti ka ümberkaudsetes linnades.
Täna tead sinagi, et Jeesus elab ning Ta on ülestõusnud.
See uudis on ka sinuni jõudnud, kas pole nii?
Tšau! Näeme järgmisel korral.
Tõlge: Mare Peterson